Blaze7451/Wiki-th-20250601 huggingface dataset:
บัณฑิต ทองดี

บัณฑิต ทองดี เกิดเมื่อวันที่ 1 มีนาคม พ.ศ. 2514 เป็นผู้กำกับภาพยนตร์ไทย นักเขียนบทภาพยนตร์ และ ผู้ควบคุมการสร้าง มีสโลแกนส่วนตัวคือ "เล่นเอง กำกับเอง" จบการศึกษาจากคณะนิเทศศาสตร์ สาขาวิทยุโทรทัศน์ มหาวิทยาลัยกรุงเทพ เมื่อปี 2536 เริ่มต้นเข้าสู่วงการด้วยการเป็น ผู้ช่วยครีเอทีฟ ฝ่ายมิวสิกวิดีโอ บริษัท อาร์เอส โปรโมชั่น และต่อมาเลื่อนเป็น ผู้กำกับมิวสิกวิดีโอ ต่อจากนั้นได้ย้ายจากอาร์เอสฯ มายังบริษัทบาแรมยู ในเครือ แกรมมี่ เอ็นเตอร์เทนเม้นท์ เป็นหัวหน้าส่วนโปรดักชั่น ฝ่ายมิวสิกวิดีโอ
ในปี 2542 เริ่มผันตัวเองมาสู่ผู้กำกับมิวสิกวิดีโออิสระ และปี 2544 ได้รับงานกำกับละครเรื่อง “ทะเล จำปี ดนตรี ทราย” ทางไอทีวี ละครเทิดพระเกียรติในหลวง 4 ตอนจบเรื่อง “สมบัติพ่อ” ทางช่อง 5 รักห้ามโปรโมท ทาง itv และ ย.ยักษ์ยอดยุ่ง ทางช่อง 3 ปัจจุบัน เป็นผู้กำกับภาพยนตร์ และ Producer ให้กับ บ.บาแรมยู จำกัด
บัณฑิตดำรงตำแหน่งนายกสมาคมผู้กำกับภาพยนตร์ไทย 2 สมัย และเป็นอาจารย์สอนด้านภาพยนตร์ที่มหาวิทยาลัยหลายแห่ง และวิทยากร ผู้ทรงคุณวุฒิด้านภาพยนตร์หลายสถาบัน

**ผลงาน**

**ละครโทรทัศน์**
 2552 เซน...สื่อรักสื่อวิญญาณ (ช่อง 5) รับบท (รับเชิญ ตอน รางวัลที่หนึ่ง)- 2564 ปาฏิหาริย์รักแม่โพสพ (ช่อง 3) รับบท สมบัติ (รับเชิญ)- 2564 แพศยา (ช่อง PPTVHD36) รับบท (รับเชิญ)- 2567 บัลลังก์ลูกทุ่ง (ช่อง เวิร์คพอยท์) รับบท พี่อ๊อด (รับเชิญ)

**กำกับภาพยนตร์**
 2545 มนต์เพลงลูกทุ่ง เอฟ.เอ็ม.- 2546 เฮี้ยน- 2546 ศพใต้เตียง- 2549 มนุษย์เหล็กไหล- 2551 ฝัน-หวาน-อาย-จูบ" (4Romances) (กำกับตอน"อาย")- 2552 ปายอินเลิฟ- 2554 พุ่มพวง- 2566 ดับแสงรวี

**กำกับละครโทรทัศน์**
 2544 ทะเล จำปี ดนตรี ทราย (ช่อง ไอทีวี)- 2545 สมบัติพ่อ (ละครเทิดพระเกียรติช่อง 5)- 2546 รักห้ามโปรโมท (ช่อง ไอทีวี)- 2548 ย.ยักษ์ยอดยุ่ง (ช่อง 3)- 2552 อุบัติรักข้ามขอบฟ้า 2 (ช่อง 9)- 2554 โรงงานสำราญใจ (ช่อง ไทยพีบีเอส)- 2554 โลมา กล้าท้าฝัน (ช่อง 9)- 2555 ราชินีลูกทุ่ง (ช่อง 8)- 2555 รักนี้หัวใจมีครีบ (ช่อง 3)- 2556 ฟ้ากระจ่างดาว หนึ่งในซีรีส์ 3 ทหารเสือสาว (ช่อง 3)- 2557 คู่ปรับสลับร่าง (ช่อง 3)- 2557 ครีบนี้หัวใจมีเธอ (ช่อง 3)- 2558 สิงห์ หนึ่งในซีรีส์ เลือดมังกร (ช่อง 3)- 2558 ปาฏิหาริย์รักข้ามขอบฟ้า (ช่อง 3)- 2558 Kiss Me รักล้นใจนายแกล้งจุ๊บ (ช่อง ทรูโฟร์ยู)- 2559 เจ้าเวหา ตอน ฝั่งน้ำจรดฝั่งฟ้า / ผู้ครองฟ้า (ช่อง ทรูโฟร์ยู)- 2559 บุษบาหน้าตลาด (ช่อง 3)- 2564 ปาฏิหาริย์รักแม่โพสพ (ช่อง 3)

**สร้างภาพยนตร์**
โคลิก เด็กเห็นผี
*มหาลัยสยองขวัญ
*อนุบาลเด็กโข่ง
*นาคปรก
*Yes or No 1-2
*อาปัติ
*ปากดี (ภาพยนตร์สั้น กระทรวงวัฒนธรรม)

**อ้างอิง**

**แหล่งข้อมูลอื่น**
  อ๊อด บัณฑิต ทองดี ที่ฐานข้อมูลภาพยนตร์และละครไทย-  เว็บไซต์ Thaifilmdirector.comfix-attempted=yes -  เว็บไซต์ Thaifilmdb.com-  ข้อมูลภาพยนตร์ฝันหวานอายจูบจาก www.4romances.com date=2008-12-16 
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
บิกตอร์ ราบานาเลส

บิกตอร์ ราบานาเลส (Victor Rabanales) หรือ บิกตอร์ มานูเอล ราบานาเลส นักมวยสากลชาวเม็กซิโก เกิดเมื่อ 23 ธันวาคม พ.ศ. 2505 ที่เมือง Hidalgo ประเทศเม็กซิโก สถิติการชก 73 ครั้ง ชนะ 49 (น็อค 26) เสมอ 3 แพ้ 21 

**เกียรติประวัติ**
 แชมป์เฉพาะกาล WBC รุ่นแบนตั้มเวท 
** ชิง 30 มีนาคม 2535 ชนะคะแนนโดยเทคนิค ลี ยงฮุน ที่ สหรัฐ
** ป้องกันแชมป์ครั้งที่ 1, 16 พฤษภาคม 2535 ชนะน็อค ลุยส์ อัลเบร์โต โอกัมโป ยก 4 ที่ เม็กซิโก
** ป้องกันแชมป์ครั้งที่ 2, 27 กรกฎาคม 2535 ชนะคะแนน โอห์ ชางคยุน ที่ สหรัฐ
*แชมป์โลก WBC รุ่นแบนตั้มเวท
** ชิง 17 กันยายน 2535 ชนะทีเคโอ โจอิจิโร ทัตสึโยชิ ยก 9 ที่ ญี่ปุ่น
** ป้องกันแชมป์ครั้งที่ 1, 25 มกราคม 2536 ชนะคะแนน ดาดอย แอนดูจาร์ ที่ สหรัฐ
** เสียแชมป์ 28 มีนาคม 2536 แพ้คะแนน บย็อง-ยังอิล ที่ เกาหลีใต้- แชมป์ WBC FECARBOX รุ่นแบนตั้มเวท 
** ชิง 30 ตุลาคม 2544 ชนะคะแนน ซาอุล บริเซโน ที่ เม็กซิโก
** ป้องกันแชมป์ครั้งที่ 1, 12 มิถุนายน 2545 ชนะน็อคดิเอโก อันดราเด ยก 5 ที่ เม็กซิโก
** ป้องกันแชมป์ครั้งที่ 2, 31 ตุลาคม 2545 ชนะคะแนน ไฆเม ออร์ติซ ที่ เม็กซิโก
** เสียแชมป์ 17 กรกฎาคม 2546 แพ้คะแนนโดยเทคนิค ซาอุล บริเซโน ที เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นแบนตั้มเวท เมื่อ 20 พฤษภาคม 2534 แพ้คะแนน เกรก ริชาร์ดสัน ที่ สหรัฐ
** ชิงแชมป์เฉพาะกาล WBC รุ่นแบนตั้มเวท เมื่อ 22 กรกฎาคม 2536 แพ้คะแนน โจอิจิโร ทัตสึโยชิ ที่ ญี่ปุ่น
** ชิงแชมป์ NABF รุ่นแบนตั้มเวทเมื่อ 17 มิถุนายน 2537 แพ้คะแนน เวย์น แมคคัลลัฟ ที่ สหรัฐ
** ชิงแชมป์โลก WBC รุ่นแบนตั้มเวท เมื่อ 4 กรกฎาคม 2540 แพ้คะแนน ศิริมงคล สิงห์มนัสศักดิ์ ที่ ปัตตานี

**อ้างอิง**
  สถิติการชก boxrec.com date=2012-10-12  
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐอิดัลโก
โฆเซ ลุยส์ บูเอโน

โฆเซ ลุยส์ บูเอโน (Jose Luis Bueno) นักมวยสากลชาวเม็กซิโก เกิดเมื่อ 8 ธันวาคม พ.ศ. 2512 สถิติการชก 41 ครั้ง ชนะ 30 (น็อค 21) เสมอ 2 แพ้ 9

**เกียรติประวัติ**
 แชมป์ WBC Continental Americas รุ่นจูเนียร์แบนตัมเวท
** ชิง 28 กันยายน 2534 ชนะคะแนนโดยเทคนิค อาร์มันโด ซาลาซาร์ ที่ เม็กซิโก
** ป้องกันแชมป์ครั้งที่ 1, 11 พฤศจิกายน 2534 ชนะคะแนน โฆเซ ลุยส์ เบฆากิล ที่ เม็กซิโก
** ป้องกันแชมป์ครั้งที่ 2, 22 พฤษภาคม 2535 ชนะคะแนน เอลบิส อัลบาเรซ ที่ เม็กซิโก
** เสียแชมป์ 22 สิงหาคม 2535 แพ้คะแนน โฆเซฟิโน ซูอาเรส ที่ เม็กซิโก- แชมป์โลก WBC รุ่นจูเนียร์​แบนตัมเวท​
** ชิง 13 พฤศจิกายน 2536 ชนะคะแนน มุน ซ็อง-กิล ที่ เกาหลีใต้
** เสียแชมป์ 4 พฤษภาคม 2537 แพ้คะแนน ฮิโรชิ คาวาชิมะ ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นจูเนียร​์แบนตัมเวท​ เมื่อ 18 มกราคม 2538 แพ้คะแนน ฮิโรชิ คาวาชิมะ ที่ ญี่ปุ่น
** ชิงแชมป์โลก WBC รุ่นแบนตัมเวท เมื่อ 30 มีนาคม 2539 แพ้คะแนน เวย์น แมคคัลล็อก ที่ ไอร์แลนด์
** ชิงแชมป์เฉพาะกาล WBC รุ่นแบนตัมเวท เมื่อ 10 สิงหาคม 2539 แพ้ทีเคโอ​ ศิริมงคล สิงห์มนัสศักดิ์ ยก 5 ที่ พิษณุโลก
** ชิงแชมป์โลก WBC รุ่นจูเนียร์เฟเธอร์เวท เมื่อ 16 พฤษภาคม 2541 แพ้น็อค เอริก โมราเลส ยก 2 ที่ สหรัฐ

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐเมฮิโก
เก้งยักษ์

เก้งยักษ์ (Giant muntjac; Muntiacus vuquangensis) มีรูปร่างหน้าตาคล้ายเก้งธรรมดา (M. muntjac) แต่มีขนาดลำตัวใหญ่กว่ามาก สีขนตามลำตัวมีหลากหลาย ทั้งสีน้ำตาลเข้มหรือน้ำตาลดำ มีเขาเฉพาะตัวผู้ มีลักษณะเด่นคือ เขามีขนาดใหญ่ บางตัวอาจมีกิ่งเขาถึง 3 กิ่ง บางตัวอาจมีแค่ 2 โคนเขาหนากว่าโคนเขาของเก้งธรรมดา 
เก้งยักษ์ถือเป็นสัตว์ป่าลึกลับที่ไม่ค่อยปรากฏตัวจึงมีข้อมูลทางวิชาการน้อยมาก แม้แต่รูปถ่ายก็ยังไม่เคยมี จนกระทั่งกลางปี ค.ศ. 2008  ที่เวียดนามสามารถใช้กล้องวงจรปิดจับภาพเก้งยักษ์ขณะหากินในเวลากลางคืนได้เป็นครั้งแรกในโลก 
พบว่ามีการกระจายพันธุ์อยู่ในพรมแดนระหว่างลาว เวียดนาม และกัมพูชา ออกหากินทั้งในเวลากลางวันและกลางคืน คาดว่าคงกินอาหารจำพวกเดียวกับเก้งทั่วไป ชาวพื้นเมืองที่เก้งยักษ์อาศัยอยู่มักล่าได้ในป่าดิบชื้นและป่าดิบแล้ง หรือป่าผสมผลัดใบ ในพื้นที่ที่มีความสูงประมาณ 800 เมตรจากระดับน้ำทะเล 

**อ้างอิง**

**แหล่งข้อมูลอื่น**
 http://www.wherelightmeetsdark.com/index.php?NW_id=329&NW_user_op=view&module=newswatch date=2008-04-20 
หมวดหมู่:เก้ง
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศกัมพูชา
หมวดหมู่:มหสัตว์ของทวีปยูเรเซีย
รายพระนามสมเด็จพระราชินีและจักรพรรดินีแห่งเกาหลี

สมเด็จพระจักรพรรดินีแห่งเกาหลี หรือ สมเด็จพระราชินีแห่งเกาหลี คือตำแหน่งของคู่สมรสของสมเด็จพระจักรพรรดิแห่งเกาหลี ตั้งแต่สมัยที่เริ่มก่อตั้งอาณาจักรโชซ็อนและจักรวรรดิเกาหลี

**รายพระนาม**

**ตำแหน่งสมเด็จพระอัครมเหสีแห่งโชซ็อน**

**พระจักรพรรดินีพระคู่ครองแห่งเกาหลี**

**รายพระนามผู้อ้างสิทธิ**

**ตำแหน่งพระจักรพรรดินีพระคู่ครองแห่งเกาหลี **

**ตำแหน่งจักรพรรดินีนาถ**

**เชิงอรรถ**

**ดูเพิ่ม**
ราชวงศ์โชซ็อน
หมวดหมู่:ราชินี
ก
หมวดหมู่:สมเด็จพระจักรพรรดินี
หมวดหมู่:ราชวงศ์โชซ็อน
หมวดหมู่:ประวัติศาสตร์เกาหลี
วิกิพีเดีย:เสนอบทความคุณภาพ/การรณรงค์งดสูบบุหรี่ในนาซีเยอรมนี

=== การรณรงค์งดสูบบุหรี่ในนาซีเยอรมนี**
การรณรงค์งดสูบบุหรี่ในนาซีเยอรมนี ถูกเสนอเมื่อ 13 มกราคม พ.ศ. 2552 และจะได้รับการพิจารณาภายในวันที่ 27 มกราคม พ.ศ. 2552
 เสนอชื่อ ผู้ใช้:Horus
สนับสนุน 
# --นักรบมือตบ 23:30, 14 มกราคม 2552 (ICT)
# สนับสนุน --Sry85 12:16, 24 มกราคม 2552 (ICT)
# --20pxatcharakorn 01:49, 25 มกราคม 2552 (ICT)
คัดค้าน
#
#
เสนอแนะการปรับปรุง
# ทำไมคุณไม่เสนอคัดสรรไปเลยล่ะครับ --นักรบมือตบ 19:49, 14 มกราคม 2552 (ICT)
#* ผมเห็นว่าบทความภาษาอังกฤษมันเรียงกลับไปกลับมาครับ อ้างอิงก็ซ้ำ ๆ สื่อก็ไม่มีสื่อเสรีเลยน่ะครับผม --Horus 20:11, 14 มกราคม 2552 (ICT)
# มีประโยค ที่มีลักษณะไม่ใช่ภาษาไทย อย่างเช่น "สหพันธ์ผู้ต่อต้านบุหรี่ชาวเยอรมันในเชโกสโลวาเกีย" (เยอรมัน: Bund Deutscher Tabakgegner in der Tschechoslowakei) ถูกก่อตั้งขึ้นในกรุงปราก" / ฮิตเลอร์มักจะถูกพิจารณาว่าเป็นผู้นำประเทศคนแรกที่สนับสนุนให้งดสูบบุหรี่ / สตรีที่สูบบุหรี่นั้นถูกพิจารณาว่ามีโอกาสที่จะสูงอายุก่อนวัย .... มีอีกมากหลายประโยค ที่มักใช้คำว่า "ถูก" เริ่มต้นในบทความนี้ --Sry85 22:54, 15 มกราคม 2552 (ICT)
#* ปรับไปเกือบหมดแล้วครับ แต่ว่ามีบางประโยคที่ผมคิดว่าใช้คำว่า "ถูก" ได้ ถ้าเห็นว่ายังไม่เหมาะสมก็บอกได้ครับ --Horus 15:53, 16 มกราคม 2552 (ICT)
# การใช้นิโคตินยังถูกพิจารณาในบางครั้งด้วยว่าเป็นผลให้เกิดรายงานของโรคกล้ามเนื้อหัวใจขาดเลือดมากขึ้นในประเทศ  แปลจาก  Use of nicotine was sometimes considered to be responsible for increasing reports of myocardial infarction in the country อ่านแล้วงง ๆ --Sry85 00:31, 19 มกราคม 2552 (ICT)
#* บางครั้งก็โทษไปว่านิโคตินเป็นสาเหตุให้รายงานผู้ป่วยโรคกล้ามเนื้อหัวใจในประเทศเพิ่มมากขึ้น ?? --Tinuviel | พูดคุย 100px 00:36, 19 มกราคม 2552 (ICT)
#** บางครั้ง ได้มีการพิจารณาว่านิโคตินเป็นสาเหตุที่ทำให้ประชากรป่วยเป็นโรคกล้ามเนื้อหัวใจขาดเลือดมากขึ้นในประเทศ ได้ไหมครับ --Horus 22:37, 20 มกราคม 2552 (ICT)
วิถีมังสวิรัติ

work=Hindu Business Line|location=New Delhi|publisher=Kasturi & Sons|publication-date=September 5, 2001|archive-url=https://web.archive.org/web/20180319005736/https://www.thehindubusinessline.com/2001/09/05/stories/14050204.htm|archive-date=March 19, 2018|access-date=March 18, 2018|quote=For discerning consumers, a recent Health Ministry notification had made it mandatory for packed food containing animal parts contained in a box, to sport a brown dot prominently on its label.
วิถีมังสวิรัติ (vegetarianism) คือ การงดบริโภคเนื้อ ได้แก่ เนื้อสัตว์ใหญ่หรือเนื้อแดง เนื้อสัตว์ปีก อาหารทะเล และเนื้อสัตว์อื่น วิถีมังสวิรัติอาจรวมถึงการงดผลผลิตพลอยได้จากการฆ่าสัตว์ เช่น เครื่องในสัตว์และเจลาติน
บุคคลอาจรับวิถีมังสวิรัติด้วยหลายสาเหตุ หลายคนคัดค้านการกินเนื้อด้วยคำนึงถึงชีวิตที่มีความรู้สึก แรงจูงใจทางศีลธรรมดังกล่าวรวมเข้าอยู่ในความเชื่อทางศาสนาหลายศาสนา ร่วมกับมโนทัศน์สิทธิสัตว์ แรงจูงใจอื่นมีเหตุผลเกี่ยวกับสุขภาพ การเมือง สิ่งแวดล้อม วัฒนธรรม สุนทรีย์หรือเศรษฐกิจ วิถีมังสวิรัติมีหลากหลาย ตั้งแต่วิถีมังสวิรัติกินไข่ ซึ่งรวมไข่ แต่ไม่รวมผลิตภัณฑ์นม; วิถีมังสวิรัติดื่มน้ำนม ซึ่งรวมผลิตภัณฑ์นม แต่ไม่รวมไข่; วิถีมังสวิรัติกินไข่และน้ำนม ซึ่งรวมทั้งไข่และผลิตภัณฑ์นม; หรือวิถีกินและใช้แต่พืช ซึ่งงดผลิตภัณฑ์จากสัตว์ทุกชนิด รวมทั้งไข่ นม ขี้ผึ้งและน้ำผึ้ง รังนก ผลิตภัณฑ์ที่ผ่านกระบวนการของผลิตภัณฑ์จากสัตว์ เช่น น้ำตาลที่ผ่านการฟอกสีด้วยถ่านกระดูก นอกจากนี้ ยังหลีกเลี่ยงผลิตภัณฑ์จากสัตว์ เช่น เสื้อผ้าที่ทำจากหนังสัตว์ ผ้าไหม ไข่มุก และไขมันห่านที่ใช้ขัดรองเท้า

**ดูเพิ่ม**
 วิถีมังสวิรัติกินไข่- วิถีมังสวิรัติดื่มน้ำนม- วิถีมังสวิรัติกินไข่และน้ำนม- วิถีกินและใช้แต่พืช

**อ้างอิง**

หมวดหมู่:โภชนาการ
สุทธิศักดิ์ สุจริตตานนท์

สุทธิศักดิ์ สุจริตตานนท์ นักสร้างสรรค์โฆษณาชาวไทยที่ถูกจัดอันดับให้เป็นมือหนึ่งแห่งเอเชีย และเป็นคนไทยคนแรกที่ติดอันดับ 1 ใน 10 ของโลก (อันดับ 8 ในปี พ.ศ. 2549) สุทธิศักดิ์สร้างงานโฆษณาที่มีความคิดสร้างสรรค์อันสะดุดตาหลายต่อหลายชิ้น จนคว้ารางวัลโฆษณาระดับสูงสุดโลกจากเมืองคานส์ (Gold Lion) มาได้หลายรางวัล และถือว่าเป็นชาวไทยกลุ่มแรกที่สามารถสร้างชื่อเสียงให้ต่างชาติรู้จักได้ในเวทีโลกของสายสร้างสรรค์งานโฆษณา

**ประวัติ**
ประสบการณ์การทำงานทางด้านโฆษณากว่า  30  ปี ในปี พ.ศ. 2537 เขาพาทีมงานกวาดรางวัลผลงานโฆษณาระดับโลกที่เมืองคานส์ ประเทศฝรั่งเศส, Clio Awards, One Show Awards สหรัฐอเมริกา และ Asian Awards “Best of Show” จากภาพยนตร์โฆษณาแบล็คแคทชุด “ไอ้ฤทธิ์” สุทธิศักดิ์ได้เข้าร่วมงานที่บริษัท บีบีดีโอ กรุงเทพ จำกัด ตั้งแต่ปี พ.ศ. 2542 จนถึงปัจจุบัน และได้รับการจัดอันดับเป็นครีเอทีฟอันดับ 1 ของเอเชียโดยนิตยสาร Campaign Brief ออสเตรเลีย ในปี 2542 และ 2546 เขาได้รับรางวัลอันทรงเกียรติ Gold Lion, Gold Clio, Gold Pencil One Show และ Yellow Pencil D&AD มาประดับวงการโฆษณาไทย กิฟฟารีนชุด “มนุษย์สะดือ” ภาพยนตร์โฆษณา ยูนิฟ กรีนที ชุด “หนอน” และภาพโปสเตอร์ FedEx “Box” ก็คว้า Gold Lion เช่นกัน (รวมเวลา 9 ปี) ในตำแหน่ง ประธานและประธานกรรมการบริหารฝ่ายสร้างสรรค์ BBDO Bangkok และยังเป็นหนึ่งใน Worldwide Creative Committee ของ BBDO Network และได้รับการยกย่องเข้าสู่ทำเนียบ Hall of Fame โดยสมาคมผู้กำกับศิลป์บางกอก

**ผลงานหนังสือ**
 เผยไต๋โฆษณา พิมพ์เมื่อปี พ.ศ. 2550 สำนักพิมพ์:สุดสัปดาห์สำนักพิมพ์

**อ้างอิง**

**แหล่งข้อมูลอื่น**
  เผยไต๋โฆษณา โดย:สุทธิศักดิ์ สุจริตตานนท์-  โปรเจกต์ BBDO YourSpace Awards 2008 โดย:สุทธิศักดิ์ สุจริตตานนท์-  BBDO YourSpace Awards 2008 โดย:สุทธิศักดิ์ สุจริตตานนท์-  งานดีต้องใหม่-แตกต่าง สุทธิศักดิ์ สุจริตตานนท์ แห่งค่าย BBDO-  สุทธิศักดิ์ สุจริตตานนท์ นักสร้างสรรค์โฆษณาคนไทยคนแรกที่ติดอันดับ 1 ใน 10 ของโลกfix-attempted=yes 
หมวดหมู่:นักออกแบบโฆษณา
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
อิตโต้ นักเตะเลือดกังฟู

อิตโต้ นักเตะเลือดกังฟู (Kattobi Itto) เป็นผลงานของ โมโตคิ มอนมะ (Motoki Monma) พิมพ์ในญี่ปุ่นครั้งแรกในปี 1987 ในนิตยสารการ์ตูนรายเดือน "โชเน็น จัมป์ รายเดือน" สำหรับในประเทศไทยได้ตีพิมพ์เป็นครั้งแรกเมื่อปี 1994 โดยสำนักพิมพ์ สยามอินเตอร์คอมมิค เป็นเจ้าของลิขสิทธิ์ โดยที่เรื่องนี้มีทั้งหมด 2 ภาคด้วยกัน ภาคแรกนั้นมี 46 เล่มจบ ภาคพิเศษ 1 เล่มจบ และภาค 2 ใช้ชื่อว่า Buttobi Itto ถูกตัดจบไม่บริบูรณ์ในขณะที่เขียนไปได้ 26 เล่ม เนื่องจาก โชเน็น จัมป์ รายเดือน ได้ประกาศยุติการตีพิมพ์

**เนื้อเรื่อง**

**ตัวละคร**

**รายชื่อตอน ==
อาหมัด ชาห์ มาซูด

ภาพวาดอาหมัด ชาห์ มาซูด
อาหมัด ชาห์ มาซูด (احمد شاه مسعود; Ahmad Shah Massoud; 2 กันยายน ค.ศ. 1953 - 9 กันยายน ค.ศ. 2001) อดีตนักศึกษาคณะวิศวกรรมศาสตร์ มหาวิทยาลัยคาบูล   เป็นผู้บัญชาการรบของมูจาฮีดีน ผู้นำทหารเข้าต่อต้านการบุกรุกรานอัฟกานิสถานของสหภาพโซเวียต  ต่อมาได้เป็นผู้นำแนวร่วมอิสลามเพื่อการปลดปล่อยอัฟกานิสถาน   มีฉายาว่า "ราชสีห์แห่งปัญจศิระ" (Lion of Panjshir)
อาหมัด ชาห์ มาซูด เกิดที่เมือง Jangalak รัฐ Panjsher ประเทศอัฟกานิสถาน  ในโอกาสครบรอบ 60 ปี ของนิตยสารไทม์ เขาได้ถูกคัดเลือกให้เป็นเป็นหนึ่งในบุคคลที่มีสร้างผลงานและคุณประโยชน์ต่อประเทศและมนุษยชาติในกลุ่มของ "ผู้สร้างชาติ" ที่เด่นที่สุดในเอเซีย อีกด้วย
อาหมัด ชาห์ มาซูด เสียชีวิตจากการลอบสังหารเมื่อวันที่ 9 กันยายน ค.ศ. 2001 สองวันก่อนเหตุวินาศกรรม 11 กันยายน พ.ศ. 2544  หลังการเสียชีวิต เขาได้รับการยกย่องเป็นวีรบุรุษของอัฟกานิสถาน  ในปีต่อมา เขาได้รับการเสนอชื่อเข้ารับรางวัลโนเบลสาขาสันติภาพ

**แหล่งข้อมูลอื่น**
2001
หมวดหมู่:ขบวนการทางการเมืองในประเทศอัฟกานิสถาน
อาดัน บาร์กัส

Adan Vargas อดัน วาร์กัส นักมวยสากลชาวเม็กซิโก เกิดเมื่อ 17มกราคม พ.ศ. 2517 ที่เม็กซิโก ซิตี้ ประเทศเม็กซิโก สถิติการชก 44 ครั้ง ชนะ 38 (น็อค 23) เสมอ 1 แพ้ 5 

**เกียรติประวัติ**
 แชมป์เม็กซิโกรุ่นแบนตัมเวท (2539)- แชมป์ NABF รุ่นแบนตัมเวท
** ชิง 27 กุมภาพันธ์ 2541 ชนะคะแนน นาร์ซิสโก โรดริเกวซ ที่ สหรัฐ
** ป้องกันแชมป์ครั้งที่ 1, 1 พฤษภาคม 2541 ชนะคะแนน อันซี เกเดออน ที่ สหรัฐ
** ป้องกันแชมป์ครั้งที่ 2, 11 ธันวาคม 2541 ชนะคะแนน คาร์ลอส คอนเตรรัส ที่ สหรัฐ
** ป้องกันแชมป์ครั้งที่ 3, 27 กุมภาพันธ์ 2542 ชนะน็อค หลุยส์ โรลอน ยก 4 ที่ สหรัฐ
** ป้องกันแชมป์ครั้งที่ 4, 12 มิถุนายน 2542 ชนะน็อค จอร์จ อัลเบอร์โต เรเยส ยก 1 ที่ สหรัฐ
** ป้องกันแชมป์ครั้งที่ 5, 16 กรกฎาคม 2543 ชนะคะแนน เมาริซิโอ พาสตรานา ที่ สหรัฐ
** ป้องกันแชมป์ครั้งที่ 6, 3 ธันวาคม 2543 ชนะคะแนน อีวาน อัลวาเรซ ที่ สหรัฐ
** ป้องกันแชมป์ครั้งที่ 7, 10 กุมภาพันธ์ 2544 ชนะคะแนน จอร์จ เอลีเซอร์ จูลิโอ ที่ สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBC เมื่อ 11 มีนาคม 2543 แพ้คะแนน วีรพล นครหลวงโปรโมชั่น ที่ สระแก้ว
** ชิงแชมป์โลกรุ่นแบนตัมเวท IBF เมื่อ 27 กรกฎาคม 2545 แพ้น็อค ทิม ออสติน ยก 10 ที่ สหรัฐ
** ชิงแชมป์ Mundo Hispano รุ่นซูเปอร์แบนตัมเวทเมื่อ 8 ธันวาคม 2549 แพ้น็อค ซาอูล บริเซโน ยก 6 ที่ เม็กซิโก

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:บุคคลจากเม็กซิโกซิตี
หมวดหมู่:นักมวยสากลชาวฟิลิปปินส์รุ่นไลท์ฟลายเวท

หมวดหมู่:นักมวยสากลชาวฟิลิปปินส์
หมวดหมู่:นักมวยสากลรุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นไลท์เวท

หมวดหมู่:นักมวยสากลชาวฟิลิปปินส์
หมวดหมู่:นักมวยสากลรุ่นไลท์เวท
บร็อนต็อก

บร็อนต็อก (Brontok) เป็นไวรัสคอมพิวเตอร์ที่ทำงานบนไมโครซอฟท์ วินโดวส์ สามารถแพร่กระจายผ่านทางจดหมายอิเล็กทรอนิกส์  สายพันธุ์ต่าง ๆ มีดังนี้- Brontok.A- Brontok.D- Brontok.F- Brontok.G- Brontok.H- Brontok.I- Brontok.K- Brontok.Q- Brontok.U- Brontok.BH

**ชื่ออื่น ๆ**
ชื่ออื่น ๆ ของบร็อนต็อกมีดังนี้ W32/Rontokbro.gen@MM, W32.Rontokbro@mm, BackDoor.Generic.1138, W32/Korbo-B, Worm/Brontok.a, Win32.Brontok.A@mm, Worm.Mytob.GH, W32/Brontok.C.worm, Win32/Brontok.E, และ W32.Rontokbro.D@mm

**แหล่งกำเนิด**
บร็อนต็อกมีกำเนิดจากอินโดนีเซีย ชื่อของมันมาจาก เอลัง บร็อนต็อก (elang brontok) คือเหยี่ยวต่างสีซึ่งเป็นนกพื้นถิ่นในเอเชียตะวันออกและตะวันออกเฉียงใต้ มันมาเป็นไฟล์แนบในจดหมายอิเล็กทรอนิกส์ที่ชื่อว่า kangen.exe (กังเงิน แปลว่า คิดถึง)

**อาการ**
เมื่อบร็อนต็อกทำงานเป็นครั้งแรก มันจะสำเนาตัวเองลงในไดเรกทอรีข้อมูลโปรแกรมประยุกต์ของผู้ใช้ จากนั้นมันจะตั้งตัวเองให้เริ่มทำงานพร้อมกับวินโดวส์ โดยสร้างรายการเรจิสทรีในกุญแจ HKLM\Software\Microsoft\Windows\CurrentVersion\Run มันจะปิดโปรแกรมแก้ไขเรจิสทรีของวินโดวส์ (regedit.exe) และปรับเปลี่ยนการตั้งค่าของวินโดวส์เอกซ์พลอเรอร์ มันลบรายการ "ตัวเลือกโฟลเดอร์" ออกไปจากเมนูเครื่องมือ ซึ่งทำให้ไฟล์ต่าง ๆ ที่ซ่อนไว้ตรงตำแหน่งที่ปกปิดไม่สามารถเข้าถึงได้โดยง่าย และมันก็ยังปิดไฟร์วอลล์ของวินโดวส์ ในบางสายพันธุ์ ถ้ามันพบว่าข้อความบนชื่อหน้าต่างใดก็ตามตรงกับสายอักขระที่มันระบุ (เช่น "application data") มันจะรีบูตเครื่องทันที ความคับข้องใจของผู้ใช้ก็ยังเกิดขึ้น เมื่อผู้ใช้พิมพ์ตำแหน่งที่อยู่ลงในวินโดวส์เอกซ์พลอเรอร์ มันจะถูกทำให้ว่างก่อนพิมพ์เสร็จ มันแพร่ตัวเองไปยังที่อยู่จดหมายอิเล็กทรอนิกส์ที่พบในเครื่องคอมพิวเตอร์ โดยใช้เอนจินส่งจดหมายของมันเอง และปลอมชื่อผู้ส่งเป็นที่อยู่ของผู้ใช้นั้น
คอมพิวเตอร์จะรีสตาร์ตเมื่อผู้ใช้พยายามเปิดคอมแมนด์พร็อมต์ในวินโดวส์ และป้องกันไม่ให้ผู้ใช้ดาวน์โหลดไฟล์ มันยังป๊อปอัปเว็บเบราว์เซอร์ปริยายขึ้นมาและโหลดเว็บเพจ (เอชทีเอ็มแอล) ที่วางไว้อยู่ในโฟลเดอร์ "รูปภาพของฉัน" (ในวินโดวส์วิสตาคือ "รูปภาพ") มันจะสร้างไฟล์ .exe ในโฟลเดอร์ต่าง ๆ ที่โดยปกติจะตั้งชื่อตามโฟลเดอร์ของมัน (เช่น ..\documents\documents.exe) ซึ่งสิ่งนี้รวมไปถึงไดรฟ์เครือข่ายที่กำหนดเส้นทางไว้ทั้งหมดด้วย 

**การลบออก**
บร็อนต็อกสามารถลบออกได้โดยซอฟต์แวร์แอนติไวรัสที่อัปเดตล่าสุด ถึงแม้ว่าเครื่องมือเฉพาะกิจหลายอย่างที่สร้างโดยผู้พัฒนาแอนติไวรัสก็มีให้ใช้เช่นกัน

**อ้างอิง**
หมวดหมู่:ไวรัสคอมพิวเตอร์
หมวดหมู่:นักมวยสากลชาวฟิลิปปินส์รุ่นเวลเตอร์เวท

หมวดหมู่:นักมวยสากลชาวฟิลิปปินส์
หมวดหมู่:นักมวยสากลรุ่นเวลเตอร์เวท
ต่อ สันติศิริ

ต่อ  สันติศิริ เป็นนักสร้างสรรค์งานโฆษณาของไทยที่อยู่ในยุคบุกเบิกเปลี่ยนแปลงมาเป็นโฆษณาสมัยใหม่ช่วงต้นทศวรรษ '80 ร่วมยุคกับนักสร้างสรรค์งานโฆษณาอย่าง ภาณุ อิงคะวัต 
ต่อ  สันติศิริ จบการศึกษาจากลอนดอน ประเทศอังกฤษ เริ่มงานในวงการโฆษณาที่ประเทศอังกฤษ ก่อนเดินทางกลับประเทศไทยมาร่วมงานกับ Kenyon & Eckhart  ตามด้วยบริษัท ลินตาส  และ สปา แอดเวอร์ไทซิ่ง   ก่อนจะก่อตั้งบริษัทโฆษณาของตัวเอง ชื่อ บริษัท ทีบีดับบลิวเอ ไทยแลนด์ 
ผลงานของ ต่อ  สันติศิริ ที่สร้างความน่าตื่นตาผิดแผกไปจากโฆษณาในยุคเดียวกัน ก็เช่น กรีนสปอต ชุดแดด-เงา ผลงานหลายชิ้นของเขาได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายต่อหลายชิ้น ส่วนผลงานของที่ได้รางวัลระดับนานาชาติก็คือ รางวัลชนะเลิศ Gold ในสาขา บันเทิง โดยหนังโฆษณา SF Cinema ตอน Feeling จากงาน Asia Pacific Advertising Festival ซึ่งเป็นงานประกวดหนังโฆษณาที่ยิ่งใหญ่ที่สุด ในระดับภูมิภาคเอเชียแปซิฟิก  
หลังจากดำรงตำแหน่งเป็นประธานกรรมการและผู้อำนวยการฝ่ายสร้างสรรค์ บริษัท ทีบีดับบลิวเอ ไทยแลนด์ ต่อ สันติศิริ ได้ออกมาเปิดบริษัทร่วมกับ Kanaporn Hutcheson ภายใต้ชื่อ Nude Communication ซึ่งต่อมาในปี 2554 ได้รวมกิจการกับ Jureeporn Thaidumrong เป็นบริษัท nudeJEH
ปัจจุบัน ต่อ สันติศิริ ดำรงตำแหน่ง Chairman ที่บริษัท nudeJEH จำกัด และเป็นที่ปรึกษาให้ธุรกิจต่างๆ มากมาย

**อ้างอิง**

**แหล่งข้อมูลอื่นๆ**
  ทีบีดับบลิวเอ\ไทยแลนด์ คว้ารางวัลชนะเลิศ Goldfix-attempted=yes 
หมวดหมู่:นักออกแบบโฆษณา
ฌีล ซีมง

ฌีล ซีมง (Gilles Simon) เกิดวันที่ 27 ธันวาคม ค.ศ. 1984 เป็นนักเทนนิสอาชีพชาวฝรั่งเศส ผู้คว้าตำแหน่งชนะเลิศการแข่งขันรายการเอทีพีทัวร์ทั้งสิ้น 6 รายการ ปัจจุบันเป็นมือวางอันดับที่ 10 ของโลก และเป็นมือวางอันดับที่ 2 ของประเทศฝรั่งเศส รองจากโจ-วิลฟรีด ซองกา หลังจากเริ่มเล่นเทนนิสอาชีพในปี ค.ศ. 2002 ซีมงก็ใช้เวลา 5 ปี ในการชนะเลิศการแข่งขันเอทีพีทัวร์รายการแรกของเขาในปี ค.ศ. 2007 ที่มาร์แซย์ ประเทศฝรั่งเศส 
ซีมงถือเป็นคนหนึ่งที่สามารถเอาชนะ โรเจอร์ เฟเดอเรอร์, ราฟาเอล นาดาล และนอวัก จอคอวิช ได้ในขณะที่ทั้ง 3 คน เป็นมือวางอันดับที่ 1, 2 และ 3 ของโลกตามลำดับ ปัจจุบันโค้ชของเขา คือ เทียรี ตูราน อดีตนักเทนนิสอาชีพชาวฝรั่งเศส  

**สถิติการแข่งขันอาชีพ**

**เอทีพี มาสเตอร์ ซีรีส์ ชายเดี่ยว รอบชิงชนะเลิศ (1)**

**รองชนะเลิศ (1)**

**รวมรอบชิงชนะเลิศทุกรายการ (8)**

**ประเภทเดี่ยว (8)**

**= ชนะเลิศ (6) =**

**= รองชนะเลิศ (2) =**

**รายการพิเศษ (1)**

**= ชนะเลิศ (1) =**
(i) = ในร่ม

**ตารางสถิติการแข่งขันอาชีพประเภทเดี่ยวในรายการสำคัญ**
ตารางนี้จะช่วยอธิบายความหมายของแต่ละข้อความรวมทั้งอักษรย่อ

**เงินรางวัลที่ได้รับจากการแข่งขันเทนนิสอาชีพ**

**อ้างอิง**
หมวดหมู่:นักเทนนิสชาวฝรั่งเศส
หมวดหมู่:นักกีฬาโอลิมปิกทีมชาติฝรั่งเศส
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:บุคคลจากนิส
ภาณุ อิงคะวัต

ภาณุ อิงคะวัต เป็นทั้งนักสร้างสรรค์งานโฆษณา และนักออกแบบแฟชั่น เป็นผู้ร่วมก่อตั้งและผู้ถือหุ้นหลักของบริษัท เกรย์ฮาวด์ แบรนด์เสื้อผ้าสัญชาติไทย ตั้งแต่ปี พ.ศ. 2523 และเป็นบุคลากรยุคบุกเบิกในยุคโฆษณาสมัยใหม่ของประเทศไทย
ภาณุ อิงคะวัต จบการศึกษาด้านกราฟิกดีไซน์จากลอนดอน ประเทศอังกฤษ  เข้าสู่วงการโฆษณาที่บริษัท ดีทแฮล์มแอดเวอร์ไทซิ่ง (ปัจจุบันคือบริษัท ลีโอ เบอร์เนทท์ (ประเทศไทย) เป็นเวลา 25 ปี  จนดำรงตำแหน่งสูงสุดเป็นครีเอทีฟไดเรคเตอร์ และประธานกรรมการผู้บริหารของ บริษัท ลีโอ เบอร์เนทท์ (ประเทศไทย)  มีผลงานได้รับรางวัลในระดับประเทศคือ TACT Award, B.A.D.Award (Bangkok Art Directors' Association) มาหลายชิ้น และปัจจุบันก็ยังได้รับเชิญไปเป็นคณะกรรมการตัดสินและบรรยายพิเศษเกี่ยวกับงานสร้างสรรค์และงานโฆษณาอยู่บ่อยครั้ง 
ภาณุ อิงคะวัต ได้เปลี่ยนทางตัวเองมาอยู่ในวงการออกแบบแฟชั่น ตั้งแต่ปี พ.ศ. 2546 ปัจจุบัน ภาณุ อิงคะวัต ก็ยังคงเป็นประธานที่ปรึกษากิตติมศักดิ์ให้กับบริษัท ลีโอ เบอร์เนทท์ รวมไปถึงตำแหน่งสำคัญในสมาคมอื่นๆ เช่น นายกสมาคมแฟชั่นดีไซเนอร์กรุงเทพ

**อ้างอิง**

**แหล่งข้อมูลอื่นๆ**
  โพสต์ทูเดย์: ผู้นำรสนิยมไฮ-สไตล์ ภาณุ อิงคะวัตfix-attempted=yes -  ผู้จัดการรายสัปดาห์: Greyhound กรณีศึกษาการต่อยอดแบรนด์  date=2021-01-23 
หมวดหมู่:นักออกแบบโฆษณา
หมวดหมู่:นักออกแบบเสื้อผ้าชาวไทย
เนติพงษ์ ศรีทองอินทร์

เนติพงษ์ ศรีทองอินทร์ อัลเฟร็ด อดีตกองหน้าทีมชาติไทย ลูกครึ่งไทย-ฝรั่งเศสและเวียดนาม ปัจจุบันเป็นผู้ช่วยผู้ฝึกสอนให้กับบีจี ปทุม ยูไนเต็ด ในไทยลีก
เนติพงษ์ลงเล่นให้กับทีมชาติไทยเป็นเวลา 3 ปี ระหว่าง พ.ศ. 2538 ถึง พ.ศ. 2540 และเลิกเล่นฟุตบอลให้กับทีมชาติไทยขณะมีอายุได้เพียง 25 ปีเท่านั้น ทำสถิติเล่นไป 55 นัด ทำประตูได้ 25 ประตู โดยเนติพงษ์นั้นได้แขวนสตั๊ดในอีก 2 ปีต่อมาก่อนที่จะหันไปเล่นกอล์ฟ 
ทั้งนี้ เนติพงษ์เริ่มหวนคืนสู่วงการลูกหนังไทย โดยเข้ารับงานเป็นผู้ฝึกสอนกองหน้าให้กับทีมชาติหญิงไทยรุ่นอายุไม่เกิน 19 ปี  ระหว่างปี พ.ศ. 2559-2560
เข้าสู่วงการฟุตบอลไทยลีกเต็มตัวด้วยการเป็นหัวหน้าผู้ฝึกสอน (Head Coach) ให้กับทีมกาฬสินธุ์ เอฟซี (Kalasin FC) ที่รั้งอันดับ 8 ของ Thai League 3 โซนบนในปี 2560 
เนติพงษ์ เคยรับหน้าที่เป็นหัวหน้าผู้ฝึกสอนให้กับทีมสโมสรฟุตบอลราชนาวี (Royal Thai Navy F.C.) ในไทยลีก

**การทำประตูในทีมชาติชุดใหญ่**

**อ้างอิง**
หมวดหมู่:นักฟุตบอลชาวไทย
หมวดหมู่:ชาวไทยเชื้อสายฝรั่งเศส
หมวดหมู่:กองหน้าฟุตบอล
หมวดหมู่:นักฟุตบอลทีมชาติไทย
หมวดหมู่:ชาวไทยเชื้อสายเวียดนาม
หมวดหมู่:ผู้เล่นสโมสรฟุตบอลธนาคารกรุงเทพ
หมวดหมู่:ผู้เล่นสโมสรฟุตบอลธนาคารกสิกรไทย
หมวดหมู่:ผู้จัดการทีมสโมสรฟุตบอลกาฬสินธุ์
หมวดหมู่:ผู้จัดการทีมสโมสรฟุตบอลราชนาวี
จันทร์ดับ

ไฟล์:New Moon.jpg|thumb|300px|ภาพจำลองของจันทร์ดับ โดยมองเห็นเสี้ยวหนึ่ง ซึ่งเป็นสัญญาณในการเริ่มเดือนใหม่ในปฏิทินสุริยจันทรคติกับจันทรคติส่วนใหญ่ 
จันทร์ดับ, เดือนดับ หรือ อมาวสี (new moon) เป็นปรากฏการณ์ที่ดวงจันทร์โคจรมาอยู่ในทิศทางเดียวกับดวงอาทิตย์เมื่อมองจากโลก ดวงจันทร์จึงหันด้านมืดเข้าหาโลก ทำให้ไม่เห็นดวงจันทร์ มักเกิดในวันแรม 14 ค่ำ หรือแรม 15 ค่ำ (บางครั้งเกิดในข้างขึ้นอ่อน ๆ เพราะปฏิทินจันทรคติคลาดเคลื่อนจากดวงจันทร์จริงบนท้องฟ้า) ในทางดาราศาสตร์ปรากฏการณ์นี้มักถูกเรียกอีกอย่างว่า ตำแหน่งโคจรคู่ตรงข้าม (syzygy) 

**อ้างอิง**
หมวดหมู่:ดาราศาสตร์
คราสสยุมพร

คราสสยุมพร (Eclipse) เป็นนิยายภาคต่อเล่มที่สาม ของชุดทไวไลท์ เขียนโดยสเตเฟนี เมเยอร์ เป็นเนื้อเรื่องตอนต่อของสาวน้อยอายุ 18 เบลล่า สวอนและแวมไพร์ หนุ่มคนรักของเธอ เอ็ดเวิร์ด คัลเลน พิมพ์จำหน่ายครั้งแรกในวันที่ 7 สิงหาคม ค.ศ. 2007 มียอดขายมากกว่า 150,000 เล่มใน 24 ชั่วโมง และขายได้ถึง 1 ล้ามเล่มในการพิมพ์ครั้งแรก

**เนื้อเรื่อง**
เปิดเรื่องมาด้วยฆาตกรรมต่อเนื่องในเมืองซีแอตเติลที่ยังตามจับฆาตกรไม่ได้ ซึ่งเอ็ดเวิร์ดสงสัยว่าเกิดจากแวมไพร์อายุน้อยที่ยังควบคุมความกระหายไว้ไม่ได้ ขณะที่เอ็ดเวิร์ดและเบลล่าได้สมัครเข้าเรียนมหาวิทยาลัย เบลล่าได้บอกเอ็ดเวิร์ดว่าเธอต้องการจะพบเจคอบ แบล็ค เพื่อนมนุษย์หมาป่าของเธอ แม้ว่าเอ็ดเวิร์ดเป็นห่วงความปลอยภัยของเบลล่า เธอก็ยังยืนกรานว่าเจคอบและฝูงหมาป่าของเขาไม่มีทางทำอันตรายเธอและเธอยังแอบไปพบเจคอบในบางครั้ง ขณะที่อลิซ คัลเลนได้มองเห็นอนาคตว่าวิคตอเรีย แวมไพร์ที่ต้องการแก้แค้นเบลล่าได้กลับมาที่ฟอร์กสแล้ว สองสามวันหลังจากนั้น เอ็ดเวิร์ดเสนอกับเบลล่าว่าให้แต่งงานกันก่อนที่จะทำให้เธอกลายเป็นแวมไพร์ เบลล่าตกลงแม้ว่าเธอจะไม่ชอบก็ตาม
เบลล่าและครอบครัวคัลเลนได้พบว่าฆาตกรรมต่อเนื่องในเมืองซีแอตเติลนั้นแท้จริงเกิดจากกองทัพแวมไพร์แรกเกิดที่ควบคุมโดยวิคตอเรีย ทำให้ครอบครัวคัลเลนต้องร่วมมือกับฝูงหมาป่าแห่งควิลยูตเพื่อต่อสู้กับความคุกคามนี้ ขณะที่ทุกคนเตรียมจะต่อสู้ เอ็ดเวิร์ด, เบลล่า และ เจคอบได้เดินทางไปพักแรมในภูเขาเพื่อซ่อนตัวจากการต่อสู้
ในตอนเข้า เจคอบอารมณ์เสียเมื่อได้ยินเอ็ดเวิร์ดและเบลล่าคุยกันถึงการต่อสู้และต้องการเข้าร่วมในการต่อสู้นั้น เพื่อหยุดเขาเบลล่าได้จูบเจคอบและรู้ความจริงว่าเธอรักเขา ในระหว่างการต่อสู้ วิคตอเรียได้ตามกลิ่นเอ็ดเวิร์ดจนมาถึงที่ซ่อนตัวของเบลล่า ทำให้เอ็ดเวิร์ดต้องต่อสู้กับเธอ หลังจากวิคตอเรียและกองทัพของเธอถูกทำลาย เธออธิบายกับเจคอบว่าถึงเธอจะรักเขาแต่เธอนั้นรักเอ็ดเวิร์ดมากกว่า และหลังจากได้ยินเรื่องแต่งงาน เจคอบได้กลายร่างเป็นหมาป่าแล้ววิ่งหนีไปเพื่อหลีกหนีจากความเจ็บปวดและโกรธเบลล่าที่ตัดสินใจเป็นแวมไพร์

**กระแสตอบรับ**
เมื่อ คราสสยุมพร  ออกตีพิมพ์ ส่วนมากจะได้รับคำวิจารณ์ในแง่บวกจากนักวิจารณ์- แอนนี่ รูเยอร์ แห่ง วารสารห้องสมุดโรงเรียน กล่าวว่า "เมเยอร์รู้ว่าแฟน ๆ ของเธอต้องการอะไร ความตื่นเต้น, ความเย็นชา, และความโรแมนติกอย่างมาก ที่เธอนำมาเขียนรวมไว้ด้วยกัน"- เซลบี กิบสัน-บอยซ์ แห่ง ทัลซา เวิร์ลด เขียนว่า "ฉันอ่านโดยไม่หยุดพักจนกระทั่งจบ หนังสือของเมเยอร์นั้นอ่านแบบวางไม่ลง เหมือนอย่างใน แรกรัตติกาล และ นวจันทรา"- เคลแลน ไรซ์ แห่ง บลาซ์ต แมกกาซีน หนังสือที่กีดกันเพศ กล่าวว่า "เมเยอร์ให้ตัวละครสองตัวมีความสัมพันธ์กัน ที่ไม่ถูกต้องอันล่อแหลม ไม่เพียงแค่เบลล่าและเอ็ดเวิร์ดเท่านั้น ยังมีเบลล่าและเจคอบอีกด้วย ซึ่งเธอก็ทำได้เย้ายวนใจไม่มีที่ติ"

**ภาพยนตร์**
ภาพยนตร์ที่สร้างจากนวนิยายคราสสยุมพร มีกำหนดฉายวันที่ 30 มิถุนายน ค.ศ. 2010 เป็นลำดับที่สามในภาพยนตร์ชุดทไวไลท์ ที่เขียนโดยสเตเฟนี เมเยอร์ ต่อจากแรกรัตติกาลที่ออกฉายในปี ค.ศ. 2008 และนวจันทราที่ซัมมิตเอนเตอร์เทนเมนต์ให้ไฟเขียวถ่ายทำในเดือนกุมภาพันธ์ ค.ศ. 2009 กำกับโดย เดวิด เซลด มีเมลิซซา โรเซนเบิร์กเป็นผู้เขียนบทภาพยนตร์ คาดว่าภาพยนตร์จะเริ่มถ่ายทำในเดือนสิงหาคม ค.ศ. 2009

**อ้างอิง**

**แหล่งข้อมูลอื่น**
  Stephenie Meyer's Official Website-  The Twilight Series' Official website
หมวดหมู่:นวนิยาย
หมวดหมู่:ชุดนิยายทไวไลท์
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
เหงื่อ

หยดเหงื่อบนใบหน้า
เหงื่อ เป็นของเสียชนิดหนึ่งที่ร่างกายขับออกมาในรูปของเหลว และจะขับออกมาทางผิวหนังหรือตามซอกต่างๆของร่างกาย มักมีรสเค็มเพราะมีเกลือเป็นส่วนประกอบ การออกกำลังกายหรือเวลาอากาศร้อนก็มีเหงื่อได้เช่นกัน
เหงื่อประกอบด้วย น้ำ(H2O) 99% ส่วนอีก 1% ได้แก่ โซเดียมคลอไรด์(NaCl) ยูเรีย (CO(NH2)2) น้ำตาล ไขมัน กรดอะมิโนบางชนิด โพแทสเซียม(K) แมกนีเซียม(Mg) สังกะสี(Zn)

**ชนิดของเหงื่อ**

**เหงื่อที่ผลิตจาก Eccrine Sweat Glands**
ต่อมเหงื่อชนิดนี้พบทั่วตามร่างกาย ได้แก่ ผิวหนัง ฝ่ามือ ฝ่าเท้า ซึ่งจะผลิตเหงื่อที่มีลักษณะใสเหมือนน้ำ ไม่มีกลิ่น เพราะร่างกายจะขับเหงื่อชนิดนี้ออกมาเมื่อทำกิจกรรมหนักๆ หรืออยู่ในสภาวะอากาศร้อน

**เหงื่อที่ผลิตจาก Apocrine Sweat Glands**
ต่อมเหงื่อชนิดนี้กระจายตัวอยู่บางแห่งของร่างกาย เช่น รักแร้ ขาหนีบ ทวารหนัก หัวหน่าว ก้น แผ่นหลัง เหงื่อที่ได้จะมีลักษณะเหนียวใสและมีส่วนผสมของไขมันอยู่มากจึงทำให้เหงื่อชนิดนี้มีกลิ่น ซึ่งกลิ่นเหล่านี้ทำหน้าที่ในการกระตุ้นอารมณ์เพศจึงเป็นคนละกลิ่นที่เกิดจากการหมักหมมของขี้ไคล

**การขับเหงื่อ**
เหงื่อจะเกิดขึ้นเมื่อร่างกายของเราสัมผัสกับสิ่งกระตุ้นกับ "ความร้อน" และ "อารมณ์" ซึ่งทำให้สมองหลั่งสารเคมีชื่อ แอซีทิลโคลีน (Acetylcholine) ที่อยู่บริเวณปลายประสาทออกมากกระตุ้นต่อมเหงื่อให้ผลิตเหงื่อ
ปริมาณเหงื่อของแต่ละคนขึ้นอยู่กับ 3 ปัจจัย คือ อากาศ ความผันผวนของอากาศ ซึ่งอากาศร้อนมีความชื้นในอากาศสูงจะทำให้เหงื่อออกมากกว่าวันที่ฝนตกซึ่งมีความชื้นในอากาศต่ำ
กิจกรรมที่ทำในแต่ละวัน หากต้องออกแรงมากจะทำให้เหงื่อออกมากซึ่งตรงข้ามกับผู้ที่ไม่ค่อยจะออกแรง
โรคบางชนิดสามารถทำให้ปริมาณของเหงื่อเปลี่ยนแปลงได้ เช่น โรคเครียด ต่อมไทรอยด์เป็นพิษหรือคอพอก วัณโรค เบาหวาน โรคหัวใจ ภาวะใกล้หมดประจำเดือน สิ่งเหล่านี้ทำให้เหงื่อออกมาก ส่วนโรคผิวหนังไม่ว่าจะเป็นผด ผื่น สะเก็ดเงิน ผิวหนังแตกหยาบ ไมเกรนจะทำให้เหงื่อออกน้อย

**อ้างอิง**
 นิตยสารชีวจิต ฉบับวันที่ 16 พศจิกายน 2551

**แหล่งข้อมูลอื่น**
หมวดหมู่:รีเฟล็กซ์
หมวดหมู่:สารน้ำในร่างกาย
หมวดหมู่:ระบบต่อมมีท่อ
หมวดหมู่:การขับถ่าย
เพลงชาติคอสตาริกา

โน๊ตเพลง (ค.ศ. 1852)
เพลงชาติคอสตาริกา (Himno Nacional de Costa Rica) เป็นผลงานการประพันธ์ทำนองของมานวยล์ มารีอา กูตีเอร์เรซ  (Manuel María Gutiérrez) เมื่อวันที่ 11 มิถุนายน ค.ศ. 1852 (พ.ศ. 2395) ทำนองโดยโคเซ มารีอา เซเลดอน เบรเนส (José María Zeledón Brenes) ประพันธ์ขึ้นเมื่อ ค.ศ. 1903 (พ.ศ. 2446) ได้มีการประกาศให้เพลงนี้เป็นเพลงชาติคอสตาริกาอย่างเป็นทางการ ตามคำสั่งของประธานาธิบดี โคเซ ฟีเกเรส เฟร์เรร์: (José Figueres Ferrer) เมื่อวันที่ 10 มิถุนายน ค.ศ. 1949 (พ.ศ. 2492)

**เนื้อร้อง**

**ฉบับราชการ**

**สำนวนดั้งเดิมโดย เซเลดอน**

**อ้างอิง**

**แหล่งข้อมูลอื่น**
 วีดิทัศน์-  วีดิทัศน์เพลงชาติสาธารณรัฐคอสตาริกา-  วีดิทัศน์เพลงชาติสาธารณรัฐคอสตาริกา (ภาษาบรีบิ)
 แหล่งรวบรวมข้อมูลและไฟล์เสียง-  คอสตาริกา: Noble patria, tu hermosa bandera - ไฟล์เสียง และ เนื้อร้อง-  ไฟล์เสียง WMA date=2011-07-18 -  Archive MIDI File date=2002-08-21 -  Himno a la Bandera de Costa Rica - ไฟล์เสียงMP3-  Boletín de Cientec sobre los símbolos patrios date=2017-06-01 -  Más que un canto date=2017-06-01 , สารคดีประวัติความเป็นมาของเพลงชาติคอสตาริกา. -  La Paz - Debajo del Canto date=2013-04-14 , analysis of texts and events that inspired the national anthem.
หมวดหมู่:เพลงชาติ
หมวดหมู่:สัญลักษณ์ของประเทศคอสตาริกา
หมวดหมู่:เพลงภาษาสเปน
ไทยสกายทีวี

สถานีโทรทัศน์ไทยสกาย (Thai Sky Television ชื่อย่อ: TST) หรือ ไทยสกายทีวี (Thai Sky TV) ดำเนินการโดย บริษัท สยาม บรอดแคสติ้ง จำกัด ในเครือธนายง ภายใต้สัมปทานกับองค์การสื่อสารมวลชนแห่งประเทศไทย (อ.ส.ม.ท.)

**ประวัติ**
ไทยสกายทีวีเริ่มทดลองออกอากาศในวันที่ 26 สิงหาคม พ.ศ. 2534 และออกอากาศจริงในเดือนกันยายน พ.ศ. 2534 ในระยะแรกออกอากาศในระบบMMDS เช่นเดียวกับไอบีซี โดยแบ่งช่องสัญญาณส่วนหนึ่งจากไอบีซี ผู้ที่ติดตั้งระบบ MMDS สามารถสมัครสมาชิกดูได้ทั้ง ไอบีซี และ ไทยสกายทีวี หรือจะสมัครสมาชิกรับชมเฉพาะรายใดรายหนึ่งก็ได้  
ในปี พ.ศ. 2537 หลังจากมีการส่งสัญญาณดาวเทียมไทยคมแล้ว ไทยสกายทีวีและไอบีซีได้ส่งสัญญาณในระบบจานดาวเทียมอีกระบบหนึ่ง สมาชิกที่ใช้ระบบนี้จะต้องติดตั้งจานดาวเทียม DTH ซึ่งเป็นจานรับสัญญาณดาวเทียมไทยคม     
ไทยสกายทีวียุติการออกอากาศเมื่อกลางเดือนสิงหาคม พ.ศ. 2540 ซึงอยู่ในช่วงเหตุการณ์วิกฤตการณ์ทางการเงินในเอเชีย พ.ศ. 2540 เพราะปัญหาการดำเนินกิจการและผลประกอบการของบริษัทฯ ทำให้ไม่สามารถชำระค่าเช่าช่องสัญญาณผ่านดาวเทียม
ระบบดีทีเอช (DTH)ให้กับชินวัตรแซทเทิลไลท์ (ปัจจุบันชื่อบริษัทเปลี่ยนเป็น ไทยคม)ได้ตามกำหนด ทำให้ชินวัตรแซทเทิลไลท์ต้องตัดสัญญาณช่องโทรทัศน์ผ่านดาวเทียมที่ไทยสกายทีวีเช่าเอาไว้อยู่ และทำให้ไทยสกาย ต้องยุติการให้บริการแก่สมาชิกลูกค้าโทรทัศน์เคเบิลระบบดีทีเอช (DTH) และเอ็มเอ็มดีเอส (MMDS) ไปโดยปริยาย

**ช่องรายการของไทยสกายทีวี**
ไทยสกายทีวีมีช่องรายการทั้งหมด 12 ช่องดังนี้ (ข้อมูลเมื่อเดือนมิถุนายน พ.ศ. 2540)
*ไทยสกายทีวี 1 เป็นช่องรายการข่าวโดยทีมข่าวของไทยสกายทีวี
*ไทยสกายทีวี 2 (ช่อง Smile TV) เป็นช่องรายการเพลงและมิวสิกวิดีโอเพลงสากล
*ไทยสกายทีวี 3 (ช่อง TNT & Cartoon Network)รายการการ์ตูน (กลางวัน) และภาพยนตร์คลาสสิก (กลางคืน) (ปัจจุบันช่องนี้คือช่อง การ์ตูนเน็ตเวิร์ค ซึ่งออกอากาศการ์ตูนตลอด 24 ชั่วโมง)
*ไทยสกายทีวี 4 (ช่อง Star Movies) รายการภาพยนตร์ฝรั่ง ถ่ายทอดจากช่อง Star Movies
*ไทยสกายทีวี 5 (ช่อง Star Sports) รายการกีฬา ถ่ายทอดจากช่อง Star Sports
*ไทยสกายทีวี 6 (ช่อง Variety Channel) รายการวาไรตี้ ทอล์คโชว์ และละครของบริษัทกันตนา
*ไทยสกายทีวี 7 (ช่อง ESPN) รายการกีฬา ถ่ายทอดจากช่อง ESPN
*ไทยสกายทีวี 8 (ช่อง CNN) รายการข่าวจากช่อง CNN
*ไทยสกายทีวี 9 (ช่อง BBC World) รายการข่าวจากช่อง BBC World
*ไทยสกายทีวี 10 (ช่อง Star World) รายการภาพยนตร์ซีรีส์ และรายการวาไรตี้โชว์จากช่อง Star World
*ไทยสกายทีวี 11 ช่องรายการเพื่อพระพุทธศาสนา
*ไทยสกายทีวี 12 ช่องรายการเพื่อศาสนาคริสต์
โดยช่องรายการที่ผลิตโดยไทยสกายทีวีเองได้แก่ไทยสกายทีวีช่อง 1,2,6,11,12

**ช่องทางในการรับชม**
ผู้ที่ต้องการสมัครสมาชิกไทยสกายทีวี สามารถเลือกรับชมได้ 2 ระบบคือระบบจานดาวเทียม (ใช้จานดาวเทียม DTH) และระบบ MMDS
และหากต้องการรับชมช่องรายการจากไอบีซีก็จะต้องสมัครเป็นสมาชิกของไอบีซีด้วย แต่ไม่ต้องติดตั้งอุปกรณ์ใหม่ เนื่องจากทั้งไอบีซีและไทยสกายทีวีสามารถรับชมโดยใช้ระบบเดียวกันได้

**อ้างอิง == 
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2534
หมวดหมู่:สถานีโทรทัศน์ที่ยุติการออกอากาศในปี พ.ศ. 2540
ชลูด นิ่มเสมอ

ศาสตราจารย์ ชลูด นิ่มเสมอ เกิดเมื่อ 2 พฤษภาคม พ.ศ. 2472 ที่จังหวัดธนบุรี เป็นศิลปินผู้มีความเชี่ยวชาญในการสร้างงานหลายประเภท จบการศึกษาจาก วิทยาลัยเพาะช่าง, มหาวิทยาลัยศิลปากร และ ประกาศนียบัตร Diploma of Fine Arts จากสถาบันศิลปะ Accademia di Belle Arti แห่งกรุงโรม อิตาลี โดยในสมัยเรียนที่ศิลปากรนับได้ว่าเป็นศิษย์รุ่นแรกๆของ ศ.ศิลป์ พีระศรี ผลงานที่โดดเด่นได้แก่ ประติมากรรม "โลกุตระ" ด้านหน้าทางเข้าศูนย์การประชุมแห่งชาติสิริกิติ์ ประติมากรรม "เงินพดด้วง" ที่จัดแสดงหน้าอาคารธนาคารกสิกรไทย สำนักพหลโยธิน และประติมากรรม "พระบรมโพธิสมภาร" ณ มหาวิทยาลัยหัวเฉียวเฉลิมพระเกียรติ ศาสตราจารย์ชลูดได้รับการเชิดชูเกียรติเป็น ศิลปินแห่งชาติ สาขาทัศนศิลป์ (ประติมากรรม) ประจำปี พ.ศ. 2541
ศาสตราจารย์ ชลูด นิ่มเสมอ เสียชีวิตเมื่อวันที่ 4 มิถุนายน พ.ศ. 2558 ณ โรงพยาบาลศิริราช
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 27 ธันวาคม พ.ศ. 2558 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  หออัครศิลปิน date=2020-12-05 -  ฐานข้อมูลภาพงานศิลปะ date=2004-09-18 
2558
หมวดหมู่:ศิลปินแห่งชาติสาขาทัศนศิลป์
หมวดหมู่:จิตรกรชาวไทย
หมวดหมู่:ศิลปินชาวไทย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากจังหวัดธนบุรี
จรัสพงษ์ สุรัสวดี

จรัสพงษ์ สุรัสวดี หรือ ซูโม่ตู้ (4 มีนาคม พ.ศ. 2496 –) เกิดที่อำเภอกะเปอร์ จังหวัดระนอง จบการศึกษาจากโรงเรียนเซนต์คาเบรียล และ คณะสถาปัตยกรรมศาสตร์ จุฬาลงกรณ์มหาวิทยาลัย เป็นคนที่มีความสามารถหลากหลายทั้งเป็นนักแสดง เขียนบทโทรทัศน์ กำกับ และการทอล์คโชว์ เป็นหนึ่งในทีมงานรายการ เพชฌฆาตความเครียด และตลกกลุ่มซูโม่สำอางในอดีต ในช่วงหลังมา ซูโม่ตู้ มักมีบทบาทในการวิจารณ์การเมืองไทยทั้งในรายการและบทสัมภาษณ์ตามนิตยสารต่าง ๆ ด้วยสไตล์ประชดประชัน เสียดสี และแดกดันอยู่บ่อยครั้ง รวมไปถึงเปิดการแสดงทอล์คโชว์เกี่ยวกับการเมืองอย่างเต็มรูปแบบ

**ผลงาน **

**พิธีกร**
 เพชฌฆาตความเครียด (2528-2529) ทางช่อง 9- ดีเจจำเป็น (2535) ทางช่อง 9-  77-40-ก้าว (2540) ทางช่อง 7- สูตรสำเร็จความเครียด  ทางช่อง 3- พี่ตู้ ปณ.5 ทางสถานีโทรทัศน์ช่อง 5  - พี่ตู้ ปณ. ทางสถานีโทรทัศน์ไทยทีวี  - Look Ahead - มองการณ์ไกลไปกับไทยวัฒนาพานิช (รายการสอนภาษาอังกฤษ โดยความร่วมมือ ของ บริษัท สำนักพิมพ์ไทยวัฒนาพานิช จำกัด และ บริษัทแพร่ภาพกระจายเสียงอังกฤษ หรือ บีบีซี) คู่กับ นวลผ่อง ณ ถลาง  ทางสถานีโทรทัศน์ช่อง 5

**งานเขียน**
 "พี่ตู้ ปณ.5"- "พี่ตู้ ปณ.5 เล่ม 2"- "ดีแต่เกิด(พี่ตู้)"- "จินตมหากาพย์ประวัติศาสตร์ ของชนชาติที่รักสงบจนน่ากลัว"- "ฅนไททิ้งแผ่นดิน" (2552) ใช้นามปากกา "จรัสพงศ์ษ์ สุรัสวดี"- พี่ตู้ทอล์กโชว์ ‘กรุงไม่แตก ก็เลี้ยงไม่โต’ (26 ต.ค. 2551) โรงละครสำนักพิพิธภัณฑ์มหาวิทยาลัยเกษตรศาสตร์

**ละครโทรทัศน์**

**ซิทคอม**

**ภาพยนตร์**
 พ.ศ. 2529 วนาลี- พ.ศ. 2536 ลูกบ้าเที่ยวล่าสุด- พ.ศ. 2536 ถ้ารักแล้วจะแห้วไม่ว่ากัน
*พ.ศ. 2542 ดอกไม้ในทางปืน- พ.ศ. 2544 สุริโยไท- พ.ศ. 2548 จี้
*พ.ศ. 2548 วาไรตี้ผีฉลุย- พ.ศ. 2551 สวย สิงห์ กระทิง แซ่บ
*พ.ศ. 2555 มะหมา 4 ขาครับ ภาค 2
*พ.ศ. 2556 ต้มยำกุ้ง 2- พ.ศ. 2558 ตำนานสมเด็จพระนเรศวรมหาราช ภาค ๖ อวสานหงสา

**กำกับภาพยนตร์ภาพยนตร์**
  สืบยัดไส้ (2521) 

**แหล่งข้อมูลอื่น **
  พี่ตู้ทอล์กโชว์ ‘กรุงไม่แตก ก็เลี้ยงไม่โต’ date=2011-11-28 -  บทสัมภาษณ์ซูโม่ตู้ทอลค์โชว์- name=Jaratpong Suratsawatdi- 02474- 7715
หมวดหมู่:นักแสดงชายชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ผู้ให้ความบันเทิงจากจังหวัดระนอง
หมวดหมู่:บุคคลจากโรงเรียนเซนต์คาเบรียล
หมวดหมู่:ศิลปินที่เป็นแนวร่วมกปปส.
วิกิพีเดีย:บทความคุณภาพ/อดีตบทความคุณภาพ

== รายชื่ออดีตบทความคุณภาพ**
 โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร- วชิราวุธวิทยาลัย
อดีตบทความคุณภาพ
รูล/สปาร์เคิล

รูล / สปาร์คเคิล (Rule / Sparkle) เป็นซิงเกิลลำดับที่ 46 ของอายูมิ ฮามาซากิ วางจำหน่ายในวันที่ 25 กุมภาพันธ์ พ.ศ. 2552 มี 3 รูปแบบอันได้แก่ ซีดี 2 แบบ  และซีดี+ดีวีดี  โดยในแบบซีดีจะมีเพลงพิเศษที่แตกต่างกันเหมือนกับซิงเกิล "Mirrorcle World" ได้แก่เพลง "Day" และเพลง "GREEN" ในเวอร์ชันรีมิกซ์
เพลง "Rule" เป็นเพลงประกอบภาพยนตร์เรื่อง ดราก้อนบอล EVOLUTION และเพลง "Sparkle" เป็นเพลงประกอบโฆษณารถยนต์ Honda ZEST SPARK ของฮอนด้า
ในซีดีล็อตแรกของซิงเกิลนี้จะเป็นซีดีที่สกรีนเป็นรูปตัวการ์ตูนของอายูมิ ฮามาซากิโดยฝีมือการวาดของอ.อากิระ โทริยามา

**รายชื่อเพลง**

**แบบซีดี+ดีวีดี**
# Rule (Original mix)
# Sparkle (Original mix)
# Rule (80kidz's "No More Rule" mix)
# Rule (Remo-con "tech dance" remix)
# Rule (Original mix -Instrumental-)
# Sparkle (Original mix -Instrumental-)

**แบบซีดีแบบ A**
# Rule (Original mix)
# Sparkle (Original mix)
# Days (8-bits of tears YMCK remix)
# Days (Acoustic Orchestra version)

**มิวสิกวิดีโอ**
# Rule (Music Clip)
# Rule (Making Clip)

**ชาร์ต**
ชาร์ตออริกอน 

**แหล่งข้อมูลอื่น**
  ข้อมูลซิงเกิล Rule / Sparkle date=2011-09-27 
หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ดราก้อนบอล
หมวดหมู่:ซิงเกิลอันดับที่ 1 ออริกอนชาร์ต
ไฟสต์

เลสลี ไฟสต์ (Leslie Feist) เกิดเมื่อวันที่ 13 กุมภาพันธ์ ค.ศ. 1976 ในแอมเฮิร์สต์ โรวาสโกเทีย แคนาดา เป็นนักร้อง นักแต่งเพลง ชาวแคนาดา เธอมีผลงานเพลงในฐานะศิลปินเดี่ยวในนาม ไฟต์ และเธอยังเป็นสมาชิกวงอินดี้ร็อก ที่ชื่อ โบรเคนโซเชียลซีน 
ในงานแจกรางวัลจูโน่ ปี 2008 เมื่อวันที่ 6 เมษายน ค.ศ. 2008 เธอได้รับรางวัลถึง 5 รางวัล รวมถึงสาขา นักแต่งเพลงประจำปี, ศิลปินประจำปี, อัลบั้มเพลงป็อปประจำปี, อัลบั้มประจำปี และ ซิงเกิลประจำปี 

**ผลงานเพลง**
 1999: Monarch (Lay Your Jewelled Head Down) - 2004: Let It Die (#36 Heatseekers) - 2006: Open Season - 2007: The Reminder (#2 CAN, #16 US, #28 UK) 
หมวดหมู่:นักร้องแคนาดา
หมวดหมู่:บุคคลจากรัฐโนวาสโกเชีย
หมวดหมู่:บุคคลจากรัฐซัสแคตเชวัน
หมวดหมู่:บุคคลจากแคลกะรี
หมวดหมู่:บุคคลที่เกิดในปี พ.ศ. 2519
เจเควียรี

เจเควียรี (jQuery) คือไลบรารีของโค้ดจาวาสคริปต์ ที่ใช้เป็นส่วนหนึ่งในการสร้างเว็บไซต์ช่วยในการเรียกใช้งานจาวาสคริปต์ให้ง่ายขึ้น เปิดตัวครั้งแรกในงานบาร์แคมป์นิวยอร์ก โดย จอห์น เรซิก (John Resig) เมื่อวันที่ 14 มกราคม พ.ศ. 2549 ตัวโค้ดของเจเควียรีมีลิขสิทธิ์และสัญญาอนุญาตแบบโอเพนซอร์ซ โดยใช้สัญญาอนุญาตของ GFDL และ MIT License
ทางไมโครซอฟท์และโนเกียได้มีการประกาศตัวว่าจะมีการนำเจเควียรี มาใช้ในส่วนของแพลตฟอร์ม โดยเฉพาะ วิชวลสตูดิโอ และเฟรมเวิร์ก เอเอสพีดอตเน็ต เอแจ็กซ์ และเอเอสพีดอตเน็ต เอ็มวีซี

**อ้างอิง**

**แหล่งข้อมูลอื่น**
  เว็บไซต์ jQuery อย่างเป็นทางการ-  เว็บไซต์สอนการใช้งาน jQuery ภาษาไทย date=2013-09-28 -  ตัวอย่างโปรแกรม jQuery
หมวดหมู่:จาวาสคริปต์
หมวดหมู่:ไลบรารี
วิกิพีเดีย:เสนอบทความคุณภาพ/ราชวงศ์ซ่ง

=== ราชวงศ์ซ่ง**
ราชวงศ์ซ่ง ถูกเสนอเมื่อ 14 มกราคม พ.ศ. 2551 และจะได้รับการพิจารณาภายในวันที่ 28 มกราคม พ.ศ. 2551
 เสนอชื่อ --นักรบมือตบ 23:52, 14 มกราคม 2552 (ICT)
สนับสนุน 
#
#
คัดค้าน
#
#
เสนอแนะการปรับปรุง
# การอ้างอิง ควรเป็นอ้างอิงท้ายประโยค --Sry85 22:40, 15 มกราคม 2552 (ICT)
# โครงสร้างเนื้อหาเหมือนเป็นการรวบรวมบทความเรื่องโน้นบ้าง เรื่องนี้บ้าง มาเรียงต่อๆ กัน ควรจัดโครงสร้างเนื้อหาเสียใหม่ให้เป็นสารานุกรม --Tinuviel | พูดคุย 100px 23:10, 15 มกราคม 2552 (ICT)
# เกี่ยวกับบุคคลสำคัญในประวัติศาสตร์ยุคราชวงศ์ซ่ง ควรทำเป็นหัวข้อใหญ่ แล้วแยกย่อยเพื่อบรรยายความสำคัญโดยย่อของบุคคลนั้น และส่งต่อไปยังบทความหลักที่เกี่ยวกับบุคคลนั้น จะเหมาะสมกว่า --Tinuviel | พูดคุย 100px 23:10, 15 มกราคม 2552 (ICT)
# ผมว่าแม่แบบยังไม่สมบูรณ์ และควรจัดรูปแบบให้อ่านง่ายเล็กน้อยครับ --Horus 15:57, 16 มกราคม 2552 (ICT)
# บทความนี้หลายส่วนติดกันเป็นพืด ดูแล้วไม่น่าอ่าน ควรจัดรูปแบบ , เพิ่มรูปอีกครับ --Mopza 25px พูดคุย-ฝากคำถาม 00:10, 18 มกราคม 2552 (ICT)
ภาวะสิ้นยินดี

ในทางจิตวิทยา ภาวะสิ้นยินดี (anhedonia; มาจากรากศัพท์ภาษากรีก α- a-, ไม่, ไม่มี + ηδονή hēdonē, ความพึงพอใจ) เป็นภาวะที่ไม่สามารถเกิดความพึงพอใจในภาวะที่ปกติสามารถสร้างความพึงพอใจได้ เช่น การกิน การออกกำลังกาย ปฏิสัมพันธ์ทางสังคมหรือทางเพศ
ภาวะสิ้นยินดีเป็นหนึ่งในอาการสำคัญของความผิดปกติทางอารมณ์ (mood disorder) ชนิดภาวะซึมเศร้า (depression) ตามเกณฑ์การวินิจฉัยอาการทางจิตเวช DSM-IV และ บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (ICD) ภาวะสิ้นยินดียังอาจพบได้ในโรคจิตเภท (schizophrenia), บุคลิกภาพชนิด schizoid personality disorder, และความผิดปกติทางจิตอื่น ๆ

**แหล่งข้อมูลอื่น**
  No Pleasure, No Reward-  Discussion of male orgasmic dysfunction (ejaculation without orgasm) on the Sexual Health Forums of HisandHerHealth.com date=2008-12-04 
หมวดหมู่:อาการ
หมวดหมู่:ความผิดปกติทางอารมณ์
หมวดหมู่:ความผิดปกติทางอารมณ์

คำภาษาอังกฤษว่า "Mood disorder" ที่แปลเป็นไทยว่า ความผิดปกติทางอารมณ์
หรือ โรคอารมณ์แปรปรวน
เป็นคำที่ใช้กับกลุ่มโรคในคู่มือการวินิจฉัยและสถิติสำหรับความผิดปกติทางจิต (DSM IV TR) ที่สมมุติว่ามีความปั่นป่วนทางอารมณ์เป็นอาการหลัก หมวดหมู่คล้ายกันที่พบใน ICD-10 ก็คือ mood (affective) disorders
จิตแพทย์ชาวอังกฤษท่านหนึ่ง (Henry Maudsley) เป็นผู้เสนอหมวดหมู่ว่า affective disorder ซึ่งต่อมาทดแทนด้วยคำว่า "mood disorder" เพราะว่าคำหลังหมายถึงภาวะอารมณ์ภายใน ในขณะที่คำแรกหมายถึงการแสดงออกที่เห็นโดยผู้อื่น
มีกลุ่มใหญ่ ๆ ของความผิดปกติทางอารมณ์สองอย่าง
ขึ้นอยู่กับว่าบุคคลนั้นมีคราวแสดงออกของความฟุ้งพล่าน (mania) หรืออาการเกือบฟุ้งพล่าน (hypomania) หรือไม่
ดังนั้น จึงแยกออกเป็นความผิดปกติแบบซึมเศร้าต่าง ๆ (depressive disorder) โดยที่รู้จักดีที่สุดและมีงานวิจัยมากที่สุดก็คือโรคซึมเศร้า (major depressive disorder) ซึ่งเรียกโดยสามัญว่า clinical depression หรือ major depression และแยกออกเป็นโรคอารมณ์สองขั้ว (bipolar disorder) ที่เคยรู้จักกันว่า manic depression ซึ่งกำหนดโดยอาการฟุ้งพล่านที่สลับกับอาการซึมเศร้า
หมวดหมู่:จิตวิทยาภาวะผิดปกติ
หมวดหมู่:ความผิดปกติทางจิตและพฤติกรรม
หมวดหมู่:อารมณ์
ห้างไนติงเกล

ห้างไนติงเกล หรือชื่อเต็ม ไนติงเกล-โอลิมปิค เป็นห้างสรรพสินค้าที่มีอายุยาวนานที่สุด ที่ยังเปิดดำเนินกิจการอยู่ในประเทศไทย ตัวอาคารมีทั้งหมด 3 คูหา 7 ชั้น ตั้งอยู่ที่บริเวณแยกพาหุรัด แขวงวังบูรพาภิรมย์ เขตพระนคร กรุงเทพมหานคร เริ่มเปิดกิจการตั้งแต่ปี พ.ศ. 2473 โดยมี นายนัติ นิยมวานิช เป็นผู้ก่อตั้ง จากกิจการร้านค้าเล็ก ๆ เพียงคูหาเดียว ใกล้กับศาลาเฉลิมกรุง ในยุคเริ่มแรกก็ได้ขยับขยายจนเปิดกิจการภายใต้ชื่อปัจจุบัน เมื่อวันที่ 5 สิงหาคม พ.ศ. 2509

**ประวัติ**
ห้างไนติงเกลใช้การโฆษณาทางโทรทัศน์เพื่อประชาสัมพันธ์ห้างเป็นเจ้าแรก ๆ ในประเทศไทย รวมไปถึงกิจกรรมอื่น ๆ ที่จัดเพื่อดึงดูดลูกค้าวัยรุ่น ซึ่งเป็นกลุ่มเป้าหมายในยุคนั้น มีคำขวัญหรือสโลแกนของห้างว่า “คลังแห่งเครื่องกีฬา ราชาเครื่องดนตรี ราชินีเครื่องสำอาง”
ห้างไนติงเกล ยังเป็นเสมือนฟิตเนสแห่งแรกของประเทศไทย โดยเมื่อเริ่มแรกทางห้างจะมี จักรยานปั่นออกกำลังกาย, ลู่วิ่ง, ดรัมเบลไว้บริการลูกค้า โดยคิดราคาชั่วโมงละ 100 บาท ส่วนแผนกเครื่องสำอางก็มีโต๊ะเครื่องแป้ง อุปกรณ์แต่งหน้า-ทำผม ซึ่งเป็นเสมือนสถานเสริมความงามเพื่อให้บริการลูกค้าในยุคนั้น
ปัจจุบันห้างดังกล่าวกำลังประสบปัญหาขาดทุน โดยพบว่าระหว่างปี 2554–2560 บริษัทฯ ขาดทุนรวมกว่า 10,000 ล้านบาท โดยมาร์เก็ตเทียร์วิเคราะห์ว่า เนื่องจากยังไม่ปรับตัวเข้ากับยุคสมัยใหม่ได้ดีเท่าที่ควรและลูกค้าประจำซึ่งเป็นผู้สูงอายุเสียชีวิตกันไปมาก

**อ้างอิง**
ไนติงเกล
นห้างไนติงเกล
หมวดหมู่:สิ่งก่อสร้างตั้งแต่ พ.ศ. 2473
หมวดหมู่:สถาปัตยกรรมบรูทัลลิสต์
หมวดหมู่:สิ่งก่อสร้างในเขตพระนคร
อารียา สิริโสภา

ร้อยโทหญิง อารียา สิริโสภา หรือ อารียา สิริโสดา (เกิด 28 มิถุนายน พ.ศ. 2514) ชื่อเล่น ป๊อป เป็นนางสาวไทยประจำปี พ.ศ. 2537 (คนที่ 32 ของประเทศไทย) และเป็นตัวแทนสาวไทยไปประกวดมิสยูนิเวิร์ส 1994 ที่ กรุงมะนิลา ฟิลิปปินส์ ไม่ผ่านเข้ารอบ ได้รับรางวัลพิเศษ นางงามยิ้มสวย

**ประวัติ**
อารียาเกิดในครอบครัวเชื้อสายไทยที่นับถือศาสนาพุทธในสหรัฐ เป็นบุตรของสุพงษ์ ชุมสาย กับปทุมวรรณ ชุมสาย (สกุลเดิม คงเจริญเขต) มารดาเป็นชาวจังหวัดพระนครศรีอยุธยา เธอมีน้องชายคือฐิติ ชุมสาย ชื่อเล่น เป้ จบการศึกษาจากมหาวิทยาลัยมิชิแกนสเตต ประเทศสหรัฐอเมริกา เคยรับราชการเป็นอาจารย์สอนในโรงเรียนนายร้อยพระจุลจอมเกล้า มียศร้อยโทหญิง จนมีฉายาที่คนทั่วไปเรียกกันว่า "หมวดป๊อป" ภายหลังได้ลาออก ปัจจุบันเป็นนักแสดง พิธีกร นักเขียน และผู้กำกับภาพยนตร์
ครอบครัวของอารียาเคยใช้นามสกุลว่า "เย้าเยือน"  ต่อมาได้เปลี่ยนนามสกุลเป็น "ชุมสาย" เมื่อใช้ชีวิตอยู่ในสหรัฐอเมริกา  ตามชื่อของญาติผู้ใหญ่  ซึ่งพ้องกับราชสกุลชุมสาย ณ อยุธยา ทั้งๆ ที่ไม่ได้เป็นญาติกัน เมื่ออารียาเริ่มมีชื่อเสียงจากการประกวดนางสาวไทย และถูกเข้าใจผิดจากสื่อมวลชน บางครั้งได้ลงข่าวโดยเติม "ณ อยุธยา" ที่ท้ายนามสกุล จนถูกทักท้วงจากกลุ่มราชนิกูลในราชสกุลชุมสาย ในปี พ.ศ. 2543 เธอจึงเปลี่ยนมาใช้นามสกุล สิริโสภา ซึ่งใช้ในการประกวดนางสาวไทย มาจนถึงปัจจุบัน

**ผลงาน**

**ละคร**

**กำกับภาพยนตร์**
 ปักษ์ใต้บ้านเรา (ปี พ.ศ. 2551) ภาพยนตร์สารคดี- เด็กโต๋ (ปี พ.ศ. 2548) ภาพยนตร์สารคดี- รากเรา (ปี พ.ศ. 2554) ภาพยนตร์สารคดี- รายการเมล็ดพันธ์ไทย ช่องทีวีไทย

**อ้างอิง**

**แหล่งข้อมูลอื่น**
 02125
หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลที่เกิดในปี พ.ศ. 2514
หมวดหมู่:นางแบบไทย
หมวดหมู่:ชาวอเมริกันเชื้อสายไทย
หมวดหมู่:พุทธศาสนิกชนชาวอเมริกัน
หมวดหมู่:ทหารบกชาวไทย
หมวดหมู่:นางงามไทย
หมวดหมู่:บุคคลจากรัฐมิชิแกน
ไนติงเกล

ไนติงเกล อาจหมายถึง- ฟลอเรนซ์ ไนติงเกล ผู้บุกเบิกด้านพยาบาล- ห้างไนติงเกล ห้างเก่าในเขตพระนคร- หน่วยพยาบาลไนติงเกล นปช.
CDE

CDE (ซีดีอี ในภาษาอังกฤษ) อาจหมายถึง- Carbon Dioxide Equivalent- Celestial Digital Entertainment- Common Desktop Environment- Collaborative Development Environment- รหัสท่าอากาศยาน IATA ของ Cape Decision Coast Guard Heliport รัฐอะแลสกา สหรัฐอเมริกา- CD-E ปัจจุบันเป็นที่รู้จักในชื่อ CD-RW
มินต์

มินต์ (mint) อาจหมายถึง- มินต์ (พืช), พืชจำพวกสะระแหน่- โรงกษาปณ์, ภาษาอังกฤษว่า "mint"- มินต์ (เว็บไซต์), เว็บไซต์จัดการข้อมูลทางการเงิน- มินต์ (อัลบั้ม), อัลบั้มเพลงของซิลลี่ ฟูลส์ ในปี พ.ศ. 2543- บริษัท ไมเนอร์ อินเตอร์เนชั่นแนล จำกัด (มหาชน) (MINT), บริษัทไทยที่ดำเนินธุรกิจด้านโรงแรม ภัตตาคาร การจัดจำหน่ายและผลิตสินค้า
ทางหลวงแผ่นดินหมายเลข 290

ทางหลวงแผ่นดินหมายเลข 290 หรือ ถนนวงแหวนรอบเมืองนครราชสีมา เป็นทางหลวงแผ่นดินเส้นหนึ่งที่มีลักษณะเป็นวงแหวนวนรอบตัวเมืองนครราชสีมา เพื่อหลีกเลี่ยงปัญหาจราจรในเขตตัวเมือง แนวถนนวงแหวนรอบเมืองนครราชสีมาที่ศึกษาเป็นแนวตัดใหม่ทั้งหมด ระยะทางรวมประมาณ 110.7 กิโลเมตร ถนนวงแหวนรอบเมืองนครราชสีมาแบ่งเป็น 7 ช่วง ได้แก่ A, B, C, D, E, F และ G แต่ก่อสร้างแล้วเสร็จเฉพาะช่วง A, B, F และ G เท่านั้น

**รายละเอียดของเส้นทาง**

**ช่วงที่ก่อสร้างเสร็จสิ้นแล้ว**
ช่วง G เส้นทางเริ่มจากทางหลวงแผ่นดินหมายเลข 2 (ถนนมิตรภาพ) ที่หลักกิโลเมตรที่ 126 บริเวณตำบลนากลาง อำเภอสูงเนิน ไปบรรจบทางหลวงแผ่นดินหมายเลข 304 (ถนนราชสีมา-กบินทร์บุรี, ถนนสืบศิริ) บริเวณตำบลไชยมงคล อำเภอเมืองนครราชสีมา ระยะทาง 17.941 กิโลเมตร 
ในช่วงนี้เป็นช่วงแรกของโครงการก่อสร้างถนนวงแหวนรอบเมืองนครราชสีมา เปิดใช้ตั้งแต่ปี พ.ศ. 2549 โดยเริ่มแรกเป็นถนนขนาด 2 ช่องจราจร และได้รับการขยายเป็น 4 ช่องจราจร แล้วเสร็จในปี พ.ศ. 2562
*ช่วง A เส้นทางเริ่มจากทางหลวงหมายเลข 2 บริเวณตำบลนากลาง อำเภอสูงเนิน ไปบรรจบทางหลวงแผ่นดินหมายเลข 2068 (โคกกรวด-โนนไทย) บริเวณตำบลบึงอ้อ อำเภอขามทะเลสอ ระยะทาง 10.811 กิโลเมตร ส่วนนี้เปิดให้บริการเมื่อเดือนมกราคม พ.ศ. 2564
*ช่วง B เส้นทางเริ่มจากทางหลวงหมายเลข 2068 บริเวณตำบลบึงอ้อ อำเภอขามทะเลสอ ผ่านโครงการถนนบ้านกุดม่วง-นครราชสีมา ผ่านโครงการทางหลวงพิเศษหมายเลข 6 ผ่านบึงพุดซา (โครงการศูนย์ราชการนครราชสีมา) ไปบรรจบทางหลวงแผ่นดินหมายเลข 205 (ถนนสุรนารายณ์) บริเวณตำบลโคกสูง อำเภอเมืองนครราชสีมา ระยะทาง 23.165 กิโลเมตร ส่วนนี้เปิดให้บริการเมื่อเดือนมิถุนายน พ.ศ. 2565
*ช่วง C เส้นทางเริ่มจากทางหลวงหมายเลข 205  บริเวณตำบลจอหอ อำเภอเมืองนครราชสีมา ข้ามทางรถไฟสายตะวันออกเฉียงเหนือ (นครราชสีมา-ท่านาแล้ง) ไปบรรจบทางหลวงหมายเลข 2 บริเวณตำบลโตนด  อำเภอโนนสูง ระยะทางประมาณ 17 กิโลเมตร มีกำหนดสร้างเสร็จและเปิดใช้งานในปี พ.ศ. 2567
*ช่วง F เส้นทางเริ่มจากทางหลวงหมายเลข 224 บริเวณตำบลหนองบัวศาลา อำเภอเมืองนครราชสีมา ผ่านสวนสัตว์นครราชสีมา ไปบรรจบทางหลวงหมายเลข 304 บริเวณตำบลไชยมงคล อำเภอเมืองนครราชสีมา ระยะทาง 14.083 กิโลเมตร ส่วนนี้เปิดให้บริการเมื่อเดือนสิงหาคม พ.ศ. 2562

**ช่วงที่กำลังก่อสร้าง**
ช่วง D เส้นทางเริ่มจากทางหลวงหมายเลข 2  บริเวณตำบลโตนด  อำเภอโนนสูง   ไปบรรจบทางหลวงแผ่นดินหมายเลข 226 (นครราชสีมา-อุบลราชธานี)  บริเวณตำบลท่าช้าง อำเภอเฉลิมพระเกียรติ  ระยะทางประมาณ 10 กิโลเมตร มีกำหนดสร้างเสร็จและเปิดใช้งานในปี พ.ศ. 2568 เป็นต้นไป
*ช่วง E เส้นทางเริ่มจากทางหลวงหมายเลข 226 บริเวณตำบลท่าช้าง อำเภอเฉลิมพระเกียรติ ข้ามทางรถไฟสายตะวันออกเฉียงเหนือ (นครราชสีมา-อุบลราชธานี) ผ่านท่าอากาศยานนครราชสีมา ผ่านเขตอุตสาหกรรมสุรนารี ไปบรรจบทางหลวงแผ่นดินหมายเลข 224 (นครราชสีมา-กาบเชิง) บริเวณตำบลหนองบัวศาลา อำเภอเมืองนครราชสีมา ระยะทางประมาณ 18 กิโลเมตร ช่วงนี้เป็นถนนขนาด 4 ช่องจราจร ยกเว้นช่วง บ.หนองยาง-บ.หมูสี มีขนาด 2 ช่องจราจร และอยู่ในระหว่างการขยายเป็น 4 ช่องจราจร และแล้วเสร็จในปี พ.ศ. 2564 แต่เนื่องจากส่วนของจุดตัดกับทางหลวงหมายเลข 226 ยังไม่แล้วเสร็จ ทำให้ไม่สามารถเปิดใช้งานเส้นทางในส่วนนี้ได้ ซึ่งเส้นทางจะแล้วเสร็จและเปิดใช้งานในปี พ.ศ. 2568 เป็นต้นไป

**รายชื่อทางแยก**

**อ้างอิง**

**แหล่งข้อมูลอื่น**
  แนวเส้นทาง ทล.290 บน Google Maps-  ระบบสารสนเทศโครงข่ายทางหลวง date=2023-01-13 
290
3-290
หมวดหมู่:ถนนในจังหวัดนครราชสีมา
หมวดหมู่:ถนนวงแหวนและถนนเลี่ยงเมือง